**SPLITSKO-DALMATINSKA ŽUPANIJA i GRAD SINJ**

**Produženi boravak u Osnovnoj školi Marko Marulić (anketa)**

Poštovani roditelji!

Splitsko-dalmatinska županija, kao osnivač osnovnih škola s područja Grada Sinja, planira organizirati i ove godine **produženi boravak za učenike prvog razre**da počevši od početka školske godine **2022./2023.** Nastava i program produženog boravka bi se odvijala **u Osnovnoj školi Marka Marulića u Sinju**, koja jedina u ovom trenutku ima uvjete za organizaciju navedenog programa, a prema zakonom propisanim standardima.

Program produženog boravka počinje u 7.00 sati, a završava u 16.30 sati. Učenici blaguju tri puta, doručak (7.30), ručak (12.00-12.30) i marenda (15.30). Nakon redovne nastave učenici koriste unutarnje i vanjske školske prostore za organizirano učenje (domaći rad, dopunski i dodatni rad i izvannastavne aktivnosti), igru i druženje pod stručnim vodstvom svog učitelja u produženom boravku. Dakle, s učenicima će u namjenskim uređenim i opremljenim unutarnjim i vanjskim prostorima raditi dva učitelja.

Trošak programa produženog boravka snosili bi prema dogovoru Grad Sinj i roditelji, ukupno 700 kn/učeniku, s tim da bi roditelji plaćali dodatnih, po predviđanju i izračunu 35 kuna (po nastavnom danu) za prehranu. Imamo usmenu potvrdu uprave Grada Sinja da će Sinj kao i drugi gradovi i općina u Splitsko-dalmatinskoj županiji u kojima je organiziran produženi boravak, sufinancirati produženi boravak učenika nižih razreda.

Roditelji bi sa školom potpisali ugovor za jednu školsku godinu i u tom bi periodu bili dužni izvršavati preuzete ugovorne obveze.

Županija će osigurati potrebnu prilagodbu, uređenje i opremanje namjenskih prostora produženog boravka, te plaćati tekuće režijske i materijalne troškove.

Želja nam je ovim putem utvrditi potrebe i stvarni interes građana Grada Sinja za produženi boravak učenika 1. razreda u 2022./2023. školskoj godini, kako bi na vrijeme mogli formirati razredne odjele, opremiti školske prostore i zaposliti potrebne djelatnike, da bi program produženog boravka počeo s radom početkom rujna 2022.

Ukoliko ste zainteresirani, molimo Vas da popunite dolje priloženu izjavu-zahtjev.

Roditelj/staratelj (ime i prezime) ……………………………………………………………………. iz

naselja/grada ………………………………………………….., adresa …………………………….…

broj telefona/mobitela…………………………, email adresa …………………………………………

zainteresiran/a sam da moje dijete (ime i prezime) …………………………………………………….,

OIB: ………………………………………… pohađa nastavu i program produženog boravka u OŠ Marka Marulića u Sinju u školskoj godini 2022./2023.

(vlastoručni potpis roditelja/staratelja) ………………………………………………………………

Dijete za produženi (ime i prezime) …………………………………………………………………….

OKRENI LIST I POPUNI

Dodatne informacije pri upisu u produženi boravak za dijete za kojeg roditelji žele da pohađa nastavu i program produženog boravka u OŠ Marka Marulića u Sinju u školskoj godini 2022./2023., uz svaki odgovor DA mora se priložiti potrebna dokumentacija.

1. učenici bez roditelja ili zanemarenog roditeljskog staranja – DA NE
2. djeca roditelja sa 70% i više invalidnosti, ako je drugi roditelj zaposlen – DA NE
3. djeca oba zaposlena roditelja i djeca samohranog zaposlenog roditelja ili zaposlenog roditelja u jednoroditeljskoj obitelji – DA NE
4. učenici iz obitelji s više djece koja se redovno školuju – DA NE
5. učenik čiji brat ili sestra već pohađa program produženog boravka te škole – DA NE